Ora-i prielnică»”; dar, imediat: „Ce trist e să mergi neștiind unde mergi” și, mai încolo apar „pustiul care așterne mantii largi de cenușă”, „columba ftiziei, roșie din piept”... Nu poate fi uitat, totuși, un vers foarte frumos, în care ni se spune că „Mai curând, mai târziu, / O dată în viață toate lucrurile cântă”... Cum se poate vedea, cele cinci volume de poezii scrise de Radu Teculescu au apucat să construiască foarte devreme un mic univers care, dacă nu e numai al său, ci se împărtășește și din multiple ecouri de lectură, a reușit totuși să-și găsească, cu ezitări, ocoluri, reveniri, un timbru ce poate fi recunoscut într-un cor de voci lirice contemporane relativ armonizate.